**ROMÂNIA**

**JUDEŢUL BISTRIŢA-NĂSĂUD**

**CONSILIUL LOCAL FELDRU**

**HOTĂRÂRE**

**privind aprobarea indicatorilor tehnico-economici și a devizului general**

**pentru obiectivul de investiții *,,1.1.3 Asigurarea infrastructurii pentru transportul verde - puncte de reincarcare vehicule electrice" in cadrul proiectului "Asigurarea infrastructurii pentru transportul verde- ITS/alte infrastructuri TIC"***

Consiliul Local al Comunei Feldru, județul Bistrița-Năsăud, întrunit în ședință ordinară din data de 28.02.2025 în prezența a unui număr 15 de consilieri din totalul de 15 consilieri în funcție.

Având în vedere:

Referatul de aprobare al primarului comunei Feldru nr. 2063 din 20.02.2025;

Raportul compartimentului de resort nr. 2064 din 20.02.2025;

Avizul comisiei de specialitate nr. 2342 din 27.02.2025;

- Hotărârea Guvernului României nr. 907 din 2016 privind etapele de elaborare şi conținutul - cadru al documentațiilor tehnico-economice aferente obiectivelor / proiectelor de investiții finanțate din fonduri publice;

- Legea nr. 273 din 2006 privind finanțele publice locale, cu modificările și completările ulterioare;

- Studiul de fezabilitate și devizul general întocmite de proiectantul general SC Sceptrum Optymal SRL.

- art. 129, alin. (2), lit. b), alin. 4, lit d) din Ordonanța de Urgență nr. 57/2019 privind Codul administrativ,

În temeiul art. 196, alin. (1), lit. a) din Ordonanță de Urgență nr. 57/2019 privind Codul administrativ.

**HOTĂRÂRĂȘTE:**

**Art. 1.** Se aprobă indicatorii tehnico-economici aferenți obiectivului de investiții „*1.1.3 Asigurarea infrastructurii pentru transportul verde - puncte de reîncarcare vehicule electrice” în cadrul proiectului „Asigurarea infrastructurii pentru transportul verde – ITS / alte infrastructure TIC”* conform Studiului de fezabilitate întocmit de proiectantul general SC Sceptrum Optymal SRL care se constituie în anexa 1 la prezenta hotărâre.

**Art. 2.** Se aprobă devizul general aferent obiectivului de investiții „*1.1.3 Asigurarea infrastructurii pentru transportul verde - puncte de reîncarcare vehicule electrice” în cadrul proiectului” - Asigurarea infrastructurii pentru transportul verde – ITS / alte infrastructure TIC”* cu o valoare totală cu TVA de 440.995,82 lei, din care cheltuieli eligibile PNRR în valoare de 292.710,67 lei cu TVA și valoarea suportată de la bugetul de local în valoare de 148.285,15 lei cu TVA care se constituie în anexa 2 la prezenta hotărâre.

**Art. 3.** Aducerea la îndeplinire a prezentei hotărâri se asigură de către primarul comunei Feldru.

**Art. 4.** Prezenta hotărâre se comunică, prin intermediul secretarului comunei, în termenul prevăzut de lege, primarului Comunei Feldru și prefectului județului Bistrița-Năsăud și se aduce la cunoștință publică prin afișarea la sediul primăriei, precum și pe pagina de internet.

**Art. 5.** Prezenta hotărâre a fost adoptată cu 15 voturi „pentru”, 0 voturi ,,împotrivă”, 0 „abțineri” din 15 consilieri prezenți.

**Președinte de ședinţă Contrasemnează secretar general**

**Sălvan Ioan-Gabriel al comunei**

**Beșuțiu Gavrilă**

**Nr. 13 din 28.02.2025**